ব্লুকাট লেন্স এমন এক বিশেষ ধরনের চশমার লেন্স, এচা ডিজিটাল স্ক্রিন, যেমন মোবাইল, কম্পিউটার, টেলিভিশন এবং ট্যাবলেট থেকে নির্গত নীল আলো (ব্লু লাইট) প্রতিরোধ করতে সাহায্য করে। নীল আলো দৃশ্যমান আলো একটি অংশ।যার তরঙ্গ দৈর্ঘ্য সাধারণত ৩৮০ থেকে ৫০০ ন্যানোমিটারের মধ্যে থাকে। কিন্তু এটা চোখ ও মস্তিষ্কের জন্য আরামদায়ক নয়।বরং নীল আলোর কিছু ক্ষতিকর প্রভাব আছে।

ডিজিটাল ডিভাইস অতিরিক্ত ব্যবহারের ফলে নীল আলো আমাদের চোখে সরাসরি প্রভাব ফেলে। এই আলো দীর্ঘক্ষণ চোখে পড়লে চোখের ক্লান্তি, শুষ্কতা, ও ঝাপসা দেখার সমস্যা হতে পারে। এই আলো মেলাটোনিন নামের হরমোনের ক্ষরণে বাধা দেয়।ফলে ঘুমের জন্য ব্যাঘাত ঘটে।

গবেষণায় দেখা গেছে, নীল আলো দীর্ঘ সময় ধরে চোখে পড়লে রেটিনার কোষ ক্ষতিগ্রস্ত হতে পারে, যা ভবিষ্যতে দৃষ্টিশক্তি ক্ষতিগ্রস্ত করার আশঙ্কা বাড়ায়।

ব্লুকাট লেন্স এই সমস্যাগুলো প্রতিরোধে সাহায্য করতে পারে।এই লেন্স ডিজিটাল স্ক্রিন থেকে আসা অতিরিক্ত নীল আলো প্রতিরোধ করে চোখকে আরাম দেয়।

নীল আলোর কারণে রেটিনায় যে ক্ষতি হতে পারে, তা অনেকাংশে রোধ করে ব্লুকাট লেন্স।

রাতে চোখে নীল আলো কম পড়লে ঘুমের জন্য প্রয়োজনীয় মেলাটোনিন হরমোন সঠিকভাবে কাজ করতে পারে। ব্লুকাট লেন্সের চশমা দেখতে আধুনিক এবং স্টাইলিশ। ফলে তরুণ প্রজন্মের কাছেও এটা জনপ্রিয়।ব্লুকাট লেন্সের অনেক উপকারিতা থাকলেও এটি সবার জন্য আবশ্যক নয়।যদি আপনার কাজ ডিজিটাল স্ক্রিনে বেশি সময় ধরে হয়, তাহলে এটা আপনার জন্য উপকারী। তবে যারা ডিজিটাল স্ক্রিন কম ব্যবহার করেন, তাদের জন্য সাধারণ লেন্সই যথেষ্ট।

ব্লুকাট লেন্সের দাম সাধারণ লেন্সের তুলনায় একটু বেশি। তবে এটি একটি দীর্ঘমেয়াদে আপনার জন্য সাশ্রয়। একটু বেশি দামে হলেও ব্লুকটার লেন্স কিনে ব্যবহার করুন। তাতে চোখের সুরক্ষা অনেকটাই নিশ্চিত হবে এবং চোখের চিকিৎসায় ব্যয় কমে যাবে।

সূত্র: হাউ ইট ওয়ার্কস